બોલિવૂડ એક્ટ્રેસ ઐશ્વર્યા રાયને વિશ્વમાં સૌથી સારું કામ કરવા માટે 'વીમેન ઈન ફિલ્મ એન્ડ ટેલિવિઝન ઈન્ડિયા એવોર્ડ્સ'માં પહેલો મેરિલ સ્ટ્રિપ એવોર્ડ આપવામાં આવ્યો હતો. આ એવોર્ડમાં ઐશ્વર્યા રાય દીકરી આરાધ્યા તથા મોમ વૃંદા રાય સાથે સામેલ થઈ હતી. ઐશ્વર્યા રાયે એવોર્ડની તસવીરો ઈન્સ્ટાગ્રામમાં શૅર કરી હતી. જેમાં તે દીકરી આરાધ્યા તથા મોમ સાથે જોવા મળે છે. દીકરી આરાધ્યા મોમની જેમ જ પોઝ આપતી જોવા મળી હતી. તસવીરો શૅર કરીને એશે ચાહકોનો આભાર માન્યો હતો અને લખ્યું હતું, ''ભારત તથા આખી દુનિયામાં રહેલા મારા ફૅન્સનો દિલથી આભાર. તમે મારી પ્રેરણા તથા શક્તિ છો. ભગવાન કૃપા રાખે અને મારો પ્રેમ...''